PLUNGĖS RAJONO SAVIVALDYBĖS

TARYBA

SPRENDIMAS

DĖL PLUNGĖS RAJONO SAVIVALDYBĖS GYVENTOJŲ IR MENO KOLEKTYVŲ, PASIEKUSIŲ AUKŠTŲ REZULTATŲ KULTŪROS IR MENO KONKURSUOSE, apdovanojimŲ TVARKOS APRAŠO PATVIRTINIMO

2024 m. gruodžio 19 d. Nr. T1-312

Plungė

Vadovaudamasi Lietuvos Respublikos vietos savivaldos įstatymo 6 straipsnio 13 punktu ir atsižvelgdama į Plungės rajono savivaldybės Kultūros ir meno tarybos 2024 m. spalio 8 d. posėdžio protokolą Nr. TK-93, Plungės rajono savivaldybės taryba n u s p r e n d ž i a:

1. Patvirtinti Plungės rajono savivaldybės gyventojų ir meno kolektyvų, pasiekusių aukštų rezultatų kultūros ir meno konkursuose, apdovanojimų tvarkos aprašą (pridedama).

2. Pripažinti netekusiu galios Plungės rajono savivaldybės tarybos 2017 m. kovo 30 d. sprendimą Nr. T1-60 „Dėl Plungės rajono savivaldybės gyventojų ir meno kolektyvų, pasiekusių aukštų rezultatų kultūros ir meno srityje, skatinimo tvarkos aprašo patvirtinimo“.

Savivaldybės meras	Audrius Klišonis

PATVIRTINTA

Plungės rajono savivaldybės

tarybos 2024 m. gruodžio 19 d.

sprendimu Nr. T1-312

PLUNGĖS RAJONO SAVIVALDYBĖS GYVENTOJŲ IR MENO KOLEKTYVŲ, PASIEKUSIŲ AUKŠTŲ REZULTATŲ KULTŪROS IR MENO KONKURSUOSE, APDOVANOJIMŲ TVARKOS APRAŠAS

I SKYRIUS

BENDROSIOS NUOSTATOS

1. Plungės rajono savivaldybės gyventojų, pasiekusių aukštų rezultatų kultūros ir meno konkursuose, juos parengusių mokytojų ir meno kolektyvų, jų vadovų apdovanojimų tvarkos aprašas (toliau – Aprašas) nustato asmenų, meno kolektyvų, pasiekusių aukštų rezultatų kultūros ir meno srityje, juos parengusių mokytojų ir meno kolektyvų vadovų skatinimo, paraiškų pateikimo, svarstymo, piniginių apdovanojimų skyrimo ir mokėjimo tvarką.

2. Tikslas – skatinti Plungės rajono savivaldybės (toliau – Savivaldybė) gyventojų kultūrinę, meninę ir kūrybinę raišką bei rajono gyventojus, pasiekusius aukštų rezultatų savo veiklos srityje, bei juos paruošusius mokytojus ir meno kolektyvų vadovus ir skirti jiems piniginius apdovanojimus (toliau – Apdovanojimai).

3. Apdovanojimai skiriami meno ir kultūros kūrėjams (asmenims, kolektyvams, kūrėjų grupėms) už aukštus pasiekimus nacionaliniuose, tarptautiniuose Europos ir pasaulinio lygmens konkursuose bei projektuose, nurodytuose 10 punkte.

4. Lėšos Apdovanojimams skiriamos iš Savivaldybės biudžeto 006 programos „Kultūros ir turizmo“ (priemonė „Kultūros projektų rėmimas“).

5. Gauti Apdovanojimus turi teisę asmenys (gyventojai), kurie yra deklaravę gyvenamąją vietą Savivaldybėje bei jų kūrybinė veikla apdovanojimo laikotarpiu yra vykdoma Savivaldybėje, ir meno kolektyvai, atstovaujantys Savivaldybei.

6. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (OL 2016 L 119, p. 1) ir Lietuvos Respublikos asmens duomenų teisinės apsaugos įstatymu.

7. Dokumentai, kuriuose yra asmens duomenų, tvarkomi ir saugomi nuolat, jei Apdovanojimai skirti, ir 3 metus, jei Apdovanojimai nebuvo skirta, vadovaujantis Dokumentų tvarkymo ir apskaitos taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“.

8. Pasibaigus saugojimo terminui, dokumentai, kuriuose yra asmens duomenų, sunaikinami, išskyrus tuos, kurie įstatymų ar kitų teisės aktų, reglamentuojančių duomenų saugojimą, nustatytais atvejais turi būti perduoti saugoti pagal Lietuvos Respublikos dokumentų ir archyvų įstatymą, jo įgyvendinamuosius ir kitus teisės aktus, reglamentuojančius tokių dokumentų saugojimą.

9. Savivaldybės Kultūros ir meno taryba (toliau – Kultūros ir meno taryba) vertina pateiktas pretendentų paraiškas ir teikia siūlymus dėl konkrečių Apdovanojimų skyrimo Savivaldybės administracijos direktoriui.

II SKYRIUS

APDOVANOJIMŲ UŽ PASIEKTUS AUKŠTUS REZULTATUS KULTŪROS IR MENO KONKURSUOSE SKYRIMO TVARKA IR DYDŽIAI

10. Apdovanojimai už pasiektus aukštus rezultatus skiriami už laimėtas prizines vietas nacionalinių kultūros ir meno organizacijų rengiamuose respublikiniuose, tarptautiniuose Europos ir pasaulinio lygmens konkursuose ir festivaliuose, kuriuose dalyvauja ne mažiau kaip 4 šalių atstovai, parodose, kurių nuostatuose numatyta, jog eksponuojami darbai vertinami ir bus skiriami apdovanojimai;

11. Apdovanojimų dydžius už Aprašo 10 punkte išvardytus pasiekimus kiekvienais metais nustato Kultūros ir meno taryba, atsižvelgdama į pateiktas paraiškas ir tais metais skirtą finansavimą.

11.1. Kolektyvams iki 30 narių:

Konkurso pavadinimas	Laimėta vieta ir skiriamo piniginio Apdovanojimo dydis (eurais)

laureato ir (arba) pirmoji	antroji	trečioji
Tarptautinis konkursas	800	640	510
Nacionalinis konkursas	600	480	380

11.2. Kolektyvams, turintiems daugiau kaip 30 narių:

Konkurso pavadinimas	Laimėta vieta ir skiriamo piniginio Apdovanojimo dydis (eurais)

laureato ir (arba) pirmoji	antroji	trečioji
Tarptautinis konkursas	1000	800	640
Nacionalinis konkursas	800	640	510

11.3. Personaliniai Apdovanojimai:

Konkurso pavadinimas	Laimėta vieta ir skiriamo piniginio Apdovanojimo dydis (eurais)

laureato ir (arba) pirmoji	antroji	trečioji
Tarptautinis konkursas	400	300	200
Nacionalinis konkursas	300	200	100

12. Neužtenkant lėšų, skirtų iš Savivaldybės biudžeto, Kultūros ir meno taryba turi teisę proporcingai mažinti visas nustatytas Apdovanojimų sumas, nurodytas Aprašo 11 punkte.

13. Jei Apdovanojimas skiriamas meno kolektyvui, kūrybinei grupei ar autorių grupei, jis skiriamas grupės vadovui. Jei Apdovanojimas skiriamas solistui, kurį rengė mokytojas ar vadovas, ar grupė asmenų, Apdovanojimas skiriamas grupės vadovui. Jei laimėtojas yra solistas ir jis neturi pedagogo, Apdovanojimas skiriamas solistui.

14. Jeigu kolektyvas ar atlikėjas tais pačiais metais dalyvauja keliuose konkursuose ir pasiekia rezultatų, suteikiančių teisę gauti Apdovanojimą, tai Apdovanojimas skiriamas už geriausią tais metais pasiektą rezultatą.

III SKYRIUS

KANDIDATŲ APDOVANOJIMAMS GAUTI ATRANKOS KRITERIJAI IR PARAIŠKŲ PATEIKIMAS

15. Kandidatus Apdovanojimams gauti gali siūlyti rajono kultūros įstaigos, visuomeninės kultūros ir meno organizacijos, kūrybinės sąjungos, Savivaldybės administracija, patys kūrėjai, kūrėjų organizacijos.

16. Kvietimas ir visa informacija apie paraiškų priėmimo laiką ir vietą kasmet skelbiama Savivaldybės interneto svetainėje (www.plunge.lt) iki kovo 1 d. Paraiškų priėmimo laiką nustato ir skelbia Savivaldybės administracijos Kultūros, turizmo ir viešųjų ryšių skyrius.

17. Kandidatą siūlantis pareiškėjas pateikia Savivaldybės administracijai užpildytą paraiškos formą (priedas).

18. Kartu su paraiška turi būti pateikti šie dokumentai:

18.1. siūlomų apdovanoti nacionalinių, tarptautinių, Europos ir pasaulinio lygmens konkursų laureatų diplomų kopijos, liudijančios apie konkurse laimėtą vietą, ir informacija apie konkursą (kur vyko konkursas, kiek dalyvių, iš kokių šalių);

19. Paraiškos Apdovanojimams gauti priimamos ir registruojamos Savivaldybės administracijos Bendrųjų reikalų skyriuje.

IV SKYRIUS

SPRENDIMŲ PRIĖMIMO TVARKA

20. Kandidatų Apdovanojimui gauti paraiškas svarsto ir lėšų kiekį rekomenduoja Kultūros ir meno taryba ir siūlymus teikia Savivaldybės administracijos direktoriui.

21. Kitas Apdovanojimas, nurodytas Aprašo 10 punkte, tam pačiam asmeniui ar kolektyvui gali būti skiriamas ne anksčiau kaip po 2 metų po Apdovanojimo skyrimo.

22. Pateiktų paraiškų vertinimą sudaro trys etapai:

22.1. administracinės atitikties vertinimas;

22.2. paraiškų turinio vertinimas;

22.3. apdovanojimų tvirtinimas.

23. Administracinės atitikties vertinimą atlieka Kultūros, turizmo ir viešųjų ryšių skyriaus darbuotojai. Administracinės atitikties vertinimo metu Kultūros, turizmo ir viešųjų ryšių darbuotojai:

23.1. ne vėliau nei per 5 (penkias) darbo dienas nuo paskutinės Kvietime nurodytos pateikimo dienos atlieka administracinės atitikties vertinimą ir nustato, ar paraiška pateikta laikantis šiame Apraše ir Kvietime nustatytų administracinių reikalavimų.

24. Ne vėliau kaip per 10 (dešimt) darbo dienų po atlikto administracinės atitikties vertinimo, paraiškos pateikiamos Plungės rajono savivaldybės Kultūros ir meno tarybai (toliau – Kultūros ir meno taryba).

25. Paraiškas vertina ir kandidatus Apdovanojimams atrenka Kultūros ir meno taryba. Prieš pradėdami darbą Kultūros ir meno tarybos nariai pasirašo nešališkumo deklaraciją ir konfidencialumo pasižadėjimą.

26. Kandidatų vertinimas ir atranka nevykdoma, administracinės atitikties vertinimo metu nustačius, kad:

26.1. netinkamai užpildyta paraiška;

26.2. paraiška pristatyta nesilaikant nustatytų terminų;

26.3. paraišką pateikė neturintis teisės teikti pareiškėjas.

27. Kultūros ir meno taryba turi teisę:

27.1. iki posėdžio dienos susipažinti su pateiktomis paraiškomis;

27.2. prašyti pareiškėjų papildomos informacijos apie kandidatų kūrybinę veiklą;

27.3. vertindama paraiškas gali pasitelkti ekspertus.

28. Kultūros ir meno tarybos narys savo nuomonę gali pateikti raštu ar el. paštu, kai dėl objektyvių priežasčių negali dalyvauti Kultūros ir meno tarybos posėdyje.

29. Kultūros ir meno taryba, išanalizavusi ir įvertinusi paraiškas, surašo posėdžio protokolą ir teikia išvadą Kultūros, turizmo ir viešųjų ryšių skyriui dėl Apdovanojimų skyrimo.

30. Kultūros, turizmo ir viešųjų ryšių skyrius, atsižvelgdamas į Kultūros ir meno tarybos posėdžio protokolo išvadą, per 3 (tris) darbo dienas nuo protokolo gavimo dienos parengia Savivaldybės administracijos direktoriaus įsakymo dėl Apdovanojimų skyrimo projektą.

31. Savivaldybės administracijos direktorius per 5 (penkias) darbo dienas nuo įsakymo projekto gavimo dienos priima sprendimą dėl Apdovanojimų skyrimo iš Savivaldybės biudžeto lėšų.

V SKYRIUS

BAIGIAMOSIOS NUOSTATOS

32. Aprašo įgyvendinimą kontroliuoja Savivaldybės kontrolės ir audito tarnyba.

33. Šis Aprašas gali būti keičiamas ar/arba pripažįstamas netekusiu galios Savivaldybės tarybos sprendimu.

34. Asmenys pažeidę šį Aprašą atsako Lietuvos Respublikos teisės aktų nustatyta

tvarka.

___________________________________________

Plungės rajono savivaldybės

gyventojų ir meno kolektyvų,

pasiekusių aukštų rezultatų kultūros ir meno konkursuose,

apdovanojimų tvarkos aprašo

priedas

PARAIŠKA APDOVANOJIMUI UŽ PASIEKTUS AUKŠTUS REZULTATUS KULTŪROS IR MENO KONKURSUOSE GAUTI

20__ m._____________________ d.

1. INFORMACIJA APIE PAREIŠKĖJĄ

1.1. juridinio asmens pavadinimas / fizinio asmens vardas, pavardė _______________________________________________________________________________

1.2. adresas ______________________________________________________________________

1.3. telefonas ______________, el. paštas ______________________________________________

2. INFORMACIJA APIE KANDIDATĄ (-US)

2.1. siūlomas kandidatas (-ai) (vardas (-ai), pavardė (-ės)

_______________________________________________________________________________

2.2. kandidato (-ų) veiklos sritis _______________________________________________

2.3. darbovietė _____________________________________________________________

2.4. adresas ________________________________________________________________

2.5. telefonas ______________, el. paštas ________________________________________

2.6. banko rekvizitai _________________________________________________________

3. KANDIDATO (-Ų) PASIEKTI LAIMĖJIMAI

________________________________________________________________________________

________________________________________________________________________________

________________________________________________________________________________

4. KITA INFORMACIJA, REIKŠMINGA KANDIDATO (-Ų) LAIMĖJIMUI PAGRĮSTI

________________________________________________________________________________

________________________________________________________________________________

5. PRIDEDAMI DOKUMENTAI:

5.1. dokumentai, kurie patvirtina pasiekimus, laimėtą prizinę vietą (išvardyti)

___________________________ ________________ ____________________

5.2. dokumentai, įrodantys konkurso atitikimą nacionaliniams ir tarptautiniams konkursams (konkurso nuostatai, protokolai ir pan.; išvardyti)

6. Pasirašydamas (-a) šį paraišką patvirtinu, kad:

6.1. esu susipažinęs (-usi) su Plungės rajono savivaldybės gyventojų ir meno kolektyvų, pasiekusių aukštų rezultatų kultūros ir meno konkursuose, apdovanojimų tvarkos aprašu;

6.2. visi šioje paraiškoje ir kartu su ja pateiktuose dokumentuose nurodyti duomenys yra teisingi;

6.3. esu informuotas (-a), kad Plungės rajono savivaldybės administracija (toliau – Administracija) (juridinio asmens kodas 188714469, Vytauto g. 12, Plungė), tvarkydama mano ir kandidato asmens duomenis, veikia kaip duomenų valdytoja. Administracija gali gauti duomenų iš informacinių sistemų ir registrų valdytojų, kitų valstybės ar savivaldos institucijų ar įstaigų, tiek, kiek tai būtina Apdovanojimo skyrimo konkursui įvykdyti. Asmens duomenys ginčo dėl Administracijos priimto sprendimo teisėtumo nagrinėjimo tikslu gali būti teikiami: teismams, Lietuvos administracinių ginčų nagrinėjimo komisijai, teritorinėms administracinių ginčų nagrinėjimo komisijoms ir kitoms ikiteisminėms institucijoms;

6.4. aš, kaip pareiškėjas (-a), informavau kandidatą (-us), kad jų asmens duomenys apdovanojimų skyrimo tikslais bus perduoti Administracijai, supažindinau su jų teisėmis, informavau apie duomenų subjektų teises ir jų įgyvendinimo tvarką;

6.5. esu informuotas (-a), kad detalesnę informaciją apie duomenų subjektų teises ir jų įgyvendinimo tvarką, Administracijos atliekamą asmens duomenų tvarkymą galiu rasti interneto svetainėje https://www.plunge.lt/asmens-duomenu-apsauga/.

A. V

(juridinio asmens vadovo / fizinio asmens vardas ir pavardė)	(parašas)